Elva renner stort sett gjennom et fjellandskap, og flere steder gjennom dype gjel. Et stykke oppstrøms fra byen Sisian finnes den kjente 18 meter høye Shakifossen. Øst for Sisian har elva skåret seg dypt ned i grunnen flere steder og skapt Armenias dypeste og mest dramatiske canyoner. Ved småbyen Tatev er det bygd en taubane som krysser canyonen. Her ligger også klosteret Tatev og den naturlige steinbroen («djevelbroen») som krysser elva.